b'\n_START_ARTICLE_\nVille Tiisanoja\n_START_SECTION_\nNasjonale prestasjoner\n_START_PARAGRAPH_\nHan har to finske kulest\xc3\xb8t-rekorder i aldersbestemte klasser; for 17-\xc3\xa5ringer p\xc3\xa5 19,79\xc2\xa0meter, og for 14-\xc3\xa5ringer innend\xc3\xb8rs p\xc3\xa5 13,30\xc2\xa0meter, samt to finske senior-mesterskap i kulest\xc3\xb8t. 31. juli 1999, ble Tiisanoja den 15. finske, mannlige friidrettsut\xc3\xb8ver til \xc3\xa5 st\xc3\xb8te over 20-meter.\n_START_SECTION_\nInternasjonale prestasjoner\n_START_PARAGRAPH_\nTiisanojas besteresultat er en fjerdeplass fra EM innend\xc3\xb8rs i 2005, samt tre \xc3\xa5ttendeplasser fra VM. I OL i 2004 i Athen, kom han ikke videre fra kvalifiseringen etter et st\xc3\xb8t p\xc3\xa5 19,50\xc2\xa0meter.\n_START_SECTION_\nDoping\n_START_PARAGRAPH_\nSommeren 2007 testet Tiisanoja positivt p\xc3\xa5 testosteron ved tre anledninger. Dette medf\xc3\xb8rte to \xc3\xa5rs utestengelse, 50\xc2\xa0000 euro i bot, samt at alle resultat siden 27. juni 2006 ble kjent ugyldige.'